Serena onthul ‘aaklige’ gras-dieet | Netwerk24
Die tennisster Serena Williams het deur haar hele loopbaan groot sukses op gras geniet, maar die Amerikaner het haar verwantskap met dié oppervlak nou na ’n nuwe vlak geneem.
Serena Williams glo in die gesondheidsvoordele daarvan om gras te eet. Foto: Getty Images
Williams (37) het vandeesweek in ’n onderhoud met The Times onthul sy het begin gras eet om haar te help om beserings en siekte te oorkom.
“Ek volg hierdie dieet. Dit is aaklig. Dit raak moeilik om jou liggaam te bestuur wanneer jy so baie sit,” sê sy.
“So, jy moet gras eet. Dit is soort van wat ek gedoen het. Dit was ’n nagmerrie. Maar dit het gewerk en vrugte afgewerp.”
Was haar grasetery werklik die moeite werd?
Sy het Maandag by die Italiaanse Meesterstoernooi met 6-4, 6-2 met die Sweed Rebecca Peterson afgereken, maar moes haar Dinsdag weens las van haar linkerknie voor die tweede ronde in Rome onttrek.
Williams was voor haar jongste terugslag met die knie baie optimisties oor die voordele van gras. Maar helaas.
“Ek het baie ure aan kardio-oefeninge bestee, soveel as wat ’n kniebesering mens toelaat, en dit was werklik indrukwekkend hoe ek dit vermag het.”
Williams, wat sewe van haar 23 Grand Slam-titels op die gras van Wimbledon beklink het, verklap nie hoe sy die gras "eet" nie, maar die waarskynlike manier is deur middel ban 'n skommeldrankie, of Smoothie.
Serena-spotprent nie rassisties